
Poposind peste noapte în locuința unui tovarăş care poseda numeroase vo- 
lume cu reproduceri din marii pictori ai lumii, Lenin a spus: „Ce domeniu inte- 
resant este istoria artelor! Cit ar fi aici de lucru pentru un marxist! Ieri n-am 
putut adormi pina la ziuă; am răsfoit o carte după alta. Şi mi-a părut atît de 
rău că n-am avut şi nu voi avea timp să mă ocup de artă“. 

Excesiva modestie a lui Lenin apare şi în această frază, relatată cu. fideli- 
tate de Lunaciarski. În realitate, Vladimir Ilici a studiat foarte adînc arta, iar 
genialele idei enunțate de el în problemele artei ne sînt o cäläuzä infailibilá, o 
armă puternică în lupta pentru dezvoltarea continuă a culturii noastre socialiste. 

Din bogăţia acestor idei voi alege una care mi se pare deosebit de însemnată 
pentru stadiul actual al teatrului nostru. Marele actor Kacialov povestește că Lenin 
stătea alături de Gorki la o importantă reuniune organizată la începutul primă- 
verii anului 1918 în sala Coloanelor a Palatului Sindicatelor. „În camera artiștilor 
domneşte insufletire, povestește Kacialov. V. I. Lenin este împreună cu Gorki. Alexei 
Maksimovici se întoarce spre mine şi-mi spune: „Discuf cu Vladimir Ilici despre 
noul public al teatrelor. Că noul public al teatrelor nu este mai prejos decît vechii 
amatori de teatru, că este mai atent, e în afară de orice îndoială. Dar de ce anume 
are el nevoie? Eu spun că are nevoie numai de eroism. Dar Vladimir Ilici susţine 
că are nevoie şi de lirism, că are nevoie de Cehov, de adevărul vieţii de toate zilele“. 

Ducindu-se cu Gorki într-un „music-hall“ londonez, un modest teatru popu- 
lar, Lenin a ris cu poftă la scenele cu clovni şi s-a interesat de „numerele excen- 
trice“ ca formă deosebită a artei teatrale: „Este aici un fel de atitudine sati- 
ricä sau sceptică față de ceea ce e îndeobşte admis, se vede tendința de a întoarce 
lucrurile pe dos, de a le deforma putin, de a arăta absurditatea obisnuitului. Com- 
plicat, însă interesant !“ 

Am amintit aceste idei ale genialului îndrumător, despre necesitatea unor ` 
forme multiple de artă, fiindcă spectatorii ni se plingeau, în ultima vreme, de lipsa 
unei diversitäti în repertoriu şi in modul lui de tratare. Este de neînțeles, de pildă, 
de ce se joacă atit de puţine comedii pe scenele noastre. Poporului nostru îi place 
să ridä, rominii au un temperament optimist și vesel, umorul nostru popular e 
neîntrecut. Oamenii vor sá se veselească după ziua lor de muncă. De ce să împăr- 
tim risul cu atita parcimonie ? 

Şi încă ceva. 

Lenin era foarte exigent fata de interpretare. 

„Se juca Azilul de noapte de Gorki... Modul prea teatral în care era pusă 
în scenă această piesă l-a iritat pe Ilici, asa că, după Azilul de noapte, a renunţat 
pentru multă vreme să mai meargă la teatru“, scrie Krupskaia. De asemenea, 
apreciind jocul actorilor în Unchiul Vania la Teatrul de Artă, Lenin nu ezită să 
plece la mijlocul actului al doilea de la spectacolul Greierele de pe sobă, enervat de 
sentimentalismul mic-burghez al lui Dickens. 

Această exigentä era pornită dintr-o stimă adîncă pentru spectatorul nou. 
Lenin socotea că muncitorii si ţăranii au dreptul la o artă adevărată si mare. 
„Duceţi-vă în mase, în fabrici şi uzine, acolo veţi găsi impuls pentru creație“ — spunea 
el sculptorului Merkurov. „Arta aparţine poporului — declară Vladimir Ilici într-o 
convorbire cu Clara Zetkin. Prin rădăcinile ei cele mai adinci, ea trebuie să pă- 
trundă in adincurile maselor largi ale oamenilor muncii. Ea trebuie să fie pe 
înţelesul acestor mase şi apreciată de ele, să unească sentimentele, gindirea si 
voința acestor mase, sá le ridice. Ea are menirea să trezească în ele simţul ar- 
tistic şi să-l dezvolte“. 

Iată cuvinte de aur care trebuie să constituie crezul nostru artistic neclintit, 
însăşi rațiunea existenţei noastre de artişti. 

